Produkty a služby v roku 2014

— 66 verejných konzultácií (o návrhoch regulačných a vykonávacích technických štandardov vytvorených podľa legislatívneho rámca CRDIV/CRR, smernici o ozdravení a riešení krízových situácií bánk (BRRD), nariadení o trhoch s finančnými nástrojmi (MiFiR), nariadení o infraštruktúre európskych trhov (EMIR), smernici o platobných účtoch (PAD), smernici o hypotekárnych úveroch (MCD) a smernici o finančných konglomerátoch (FICOD)), usporiadanie 32 verejných rokovaní (6). — Predloženie 22 návrhov regulačných technických štandardov a 10 návrhov vykonávacích technických štandardov na konečné schválenie Európskej komisii (vrátane mandátov na vlastné zdroje bánk, úverového rizika, trhového rizika, likvidity a odmien podľa legislatívneho rámca CRDIV/CRR, ako aj niekoľkých mandátov podľa BRRD). — Vydanie 17 usmernení (na rôzne témy, napr. scenáre pre plán obnovy, zhromažďovanie údajov o osobách s vysokým príjmom alebo bezpečnosť internetových platieb) a jedno odporúčanie príslušným vnútroštátnym orgánom (o používaní identifikátora právnickej osoby). — Koordinácia záťažového testu v celej EÚ v roku 2014 s cieľom posúdiť odolnosť 123 bánk EÚ voči nepriaznivým ekonomickým vývojom, aby sa pochopili zostávajúce zraniteľné miesta, ukončila náprava bankového sektora EÚ a zvýšila dôvera. Okrem toho EBA vypracovala spoločnú metodiku a zohrala dôležitú úlohu pri zabezpečovaní uceleného, jednotného a porovnateľného zverejnenia výsledkov. — Predloženie 13 stanovísk určených Komisii, Európskemu parlamentu a Rade a jedného technického odporúčania pre Európsku komisiu o prudenciálnom filtri pre zisky a straty ocenené reálnou cenou, ktoré vyplývajú z vlastného kreditného rizika inštitúcie súvisiaceho s derivátovými záväzkami. — Prijatie oficiálneho odporúčania určeného bulharskej národnej banke (BNB) a bulharskému fondu na poistenie vkladov (BDIF) s upovedomením, že porušujú zákon EÚ (článok 1 ods. 3 písm. i) a článok 10 smernice o systémoch ochrany vkladov). — Predloženie troch listov s poznámkami pre IASB (o koncepčnom rámci pre finančné výkazníctvo, zverejňovaní informácií a účtovníctve pre dynamické riadenie rizík) a dvoch listov s poznámkami o audite určených IAASB (o navrhovanej stratégii na roky 2015 – 2019 a navrhovanom pláne práce na roky 2015 – 2016). — Dokončenie jedného partnerského posúdenia týkajúceho sa vykonávania usmernení EBA k riziku koncentrácie úverov. — Uplatňovanie, údržba a posilnenie nástroja otázok a odpovedí o súbore jednotných pravidiel na webovej stránke EBA pre inštitúcie, orgány dohľadu a iné zainteresované strany. — Vydanie 23 tematických správ v rozličných oblastiach odborných skúseností EBA (vrátane správ o konzistentnosti rizikovo vážených bankových aktív, správy o spotrebiteľských trendoch, správy o výsledkoch monitorovania Bazilej, správ o likvidite bánk, správy o porovnávacích štandardoch pre plány obnovy, správy o odsúhlasení štatistických správ a správ o dohľade, správy o odpočítaní čistých dôchodkov z vlastných zdrojov/aktív). — Vypracovanie polročných bankových správ a prierezových správ o rizikách, štvrťročných prehľadov o rizikách, týždenného výkazníctva likvidity a podmienok financovania európskych bánk a bankových trhových ukazovateľov, pravidelných aktualizácií týkajúcich sa rizík a zraniteľnosti, ktoré sa poskytujú inštitúciám a orgánom EÚ. — Rozsiahla práca na pravidelnej tematickej analýze niekoľkých oblastí vrátane dokončenia práce na konzistentnosti výsledkov rizikovo vážených aktív. — Aktívna účasť na zasadnutiach a činnostiach kolégií národných dozorných orgánov, vrátane podpory a monitorovania spolupráce orgánov dohľadu v kolégiách, pomoci v procese zriaďovania kolégií pre riešenie krízových situácií. — Práca týkajúca sa EURIBOR a záležitostí porovnávania na základe porovnávacích štandardov vykonaná spoločne s ESMA vrátane monitorovania a vykonávania odporúčaní pre Euribor-EBF (uverejnených vo februári 2014) a práca na zhromažďovaní údajov a potenciálnom návrhu Euriboru založenom na transakciách predstavujúcich náklady na nezabezpečené financovanie z iných zdrojov ako sú štandardné vklady bánk EÚ. — Ročné hodnotenie implementácie požiadaviek na zverejňovanie informácií z piliera 3 zo strany bánk. — Prispenie k hodnotiacemu programu regulačnej konzistentnosti Bazilejského výboru (RCAP). — Predsedníctvo v spoločnom výbore európskych orgánov dohľadu (ESA) so zameraním na viacsektorové riziká, vrátane podnikateľského rizika, a na ochranu spotrebiteľa. — V oblasti spolupráce ESA na ochrane spotrebiteľa zameranie na vývoj regulačných produktov, ako sa poveruje v právnych predpisoch pre balíky retailových investičných a poisťovacích produktov, uverejnenie diskusie o hlavných informačných dokumentoch, dokončenie spoločných usmernení k spracovaniu sťažností, vydanie pripomienky finančným inštitúciám v súvislosti s vlastným umiestnením, t. j. umiestnením ich vlastných nástrojov u ich retailových klientov, vydanie spoločných zásad o dohľade nad produktmi a správe, a usporiadanie druhého spoločného Dňa ochrany spotrebiteľa. — V oblasti spolupráce ESA na viacsektorových rizikách vypracovanie dvoch spoločných správ o určení hlavných viacsektorových rizík a zraniteľných miest vo finančnom systéme EÚ. — V oblasti spolupráce ESA na finančných konglomerátoch dokončenie usmernení k jednotnosti dozorných postupov pre finančné konglomeráty a uverejnenie ročného zoznamu finančných konglomerátov. — Vedenie prevádzkovej a administratívnej podpory ESA odvolacej rade ESA. — Poskytovanie vstupov a prispievanie k procesu auditu Európskej komisie týkajúceho sa európskeho systému orgánov pre finančný dohľad spoločne s ostatnými ESA a vstupy pre audit EBA vykonaný Európskym dvorom audítorov a jeho výkonnosti pri zavádzaní nových opatrení pre nariadenia a dohľad. — Poskytnutie a koordinácia 19 seminárov a školiacich aktivít pre zamestnancov národných dozorných orgánov EÚ (z toho štyri poskytnuté spolu s ostatnými ESA); zorganizovanie právnického semináru pre tvorcov politiky, dozorné orgány a akademických pracovníkov v oblasti práva, a tretí seminár o výskume politiky pre ekonómov, dozorné orgány a akademických pracovníkov s cieľom prerokovať meranie rizikovosti bánk jednotným spôsobom. — Štrnásť zasadnutí rady orgánov dohľadu (osem fyzických zasadnutí, šesť telefonických konferencií), šesť zasadnutí riadiacej rady (všetky fyzické zasadnutia), sedem zasadnutí Skupiny zainteresovaných strán v bankovníctve (dve spoločne s radou orgánov dohľadu). — Plnenie plánu pracovných miest (EBA uverejnila 69 oznámení o voľných pracovných miestach (41 dočasných zamestnancov, 9 zmluvných zamestnancov a 19 vyslaných národných expertov), na ktoré sa prihlásilo 1 850 uchádzačov a so 173 sa uskutočnili pohovory v roku 2014; výkonnému riaditeľovi EBA ani ombudsmanovi neboli doručené nijaké odvolania). — Ďalšie zlepšenie administratívy a transparentnosti výberového konania. — Zavedenie vyhlásenia o konflikte záujmov pre nových zamestnancov pred začatím ich zmluvy od januára 2014. — Ďalšie zlepšenie úvodného školenia pre novoprijatých zamestnancov. — Definovanie a vykonávanie politiky stáží, nábor prvých stážistov v decembri 2014 s dátumom začatia stáže v roku 2015. — Revízia politiky jazykových kurzov pre oprávnených zamestnancov so zameraním na efektívnosť nákladov a riadne finančné hospodárenie. — Zavedenie flexibilnej pracovnej doby pre zamestnancov vrátane softvéru a príslušných postupov s účinnosťou od apríla 2014. — Vo vzťahu k Allegro ďalšie úpravy a zlepšenia (úpravy zachytávajúce všeobecné vykonávacie postupy Európskej komisie pre hodnotenie zamestnancov, zjednodušenie hodnotiacej správy o výkonnosti, notifikačné emaily, zmeny v súvislosti s misiami počas víkendov, pracovnou neschopnosťou s a bez registrovania osvedčenia – odobrané zamestnancom, bude vykonávané len ľudskými zdrojmi). — Dosiahlo sa 99,8 % plnenie rozpočtu na rok 2014. — Spracovanie 469 operácií s finančnými záväzkami a 2 711 platobných operácií. — Zlepšenie štatistiky času úhrady platieb a nevytváranie žiadnych úrokov z omeškania. — Vykonávanie zlepšených nástrojov na monitorovanie rozpočtu a výkazníctvo. — Konalo sa viacero školení o finančnom obehu a pravidlách verejného obstarávania. — Úspešné dokončenie 12 obstarávaní, všetky v súlade s pravidlami verejného obstarávania EÚ. — Predĺženie 29 zmlúv pôvodne podpísaných v roku 2013 na obdobie 12 mesiacov.